* 1. Személyes adatok kezelésére és az adatszolgáltatásra vonatkozó szabályok

Ha a jelen fejezet másként nem rendelkezik, a Szervező és a Lebonyolító a Csodaszarvas Program gyűjtéséhez kapcsolódóan kizárólag a gyűjtés és a kapcsolódó törvényi kötelezettségek teljesítése érdekében, az alábbiakban meghatározott adatokat kezeli és használja: a résztvevő regisztrációs weboldalon megadott neve, e-mail címe.

A Regisztrációk során szerzett adatok bizalmasak, azokat az adatfeldolgozást végző Lebonyolító dolgozza fel és használhatja fel kapcsolattartási célra. Az adatokhoz rajtuk kívül kizárólag az adatkezelő, vagyis a Szervező fér hozzá.

A résztvevők részvételükkel automatikusan tudomásul veszik és elfogadják a gyűjtés adatvédelmi szabályzatát, valamint tudomásul veszik, hogy:

1. az adatszolgáltatás önkéntes, az adatkezelés az adat átadásával megadott önkéntes hozzájárulásuk alapján történik, a résztvevő a hozzájárulását az adatkezelés tekintetében a Csodaszarvas Programban való részvétellel, a regisztráció teljesítésével és a személyes adatok önkéntes megadásával adja meg;
2. adataik feldolgozását a Lebonyolító végzi;
3. a Szervező díjmentesen felhasználja a résztvevők személyi adatait és személyes jellegű információit a program lebonyolítása és dokumentálása céljára;
4. minden, a Csodaszarvas Programban történő részvétel során megszerzett személyes adatot, a résztvevő neve és e-mail címe kivételével, a Szervező és Lebonyolító a játék lezárását követően megsemmisít, azok marketing célokra felhasználásra nem kerülhetnek;

Jelen Program adatkezelője a Szervező, adatfeldolgozója a Lebonyolító.

Az adatok az adattulajdonos (Beküldő) előzetes tájékoztatása és engedélye nélkül harmadik személy részére nem kerülnek átadásra, ide nem értve a jogszabályokban meghatározott eseteket.

A Szervező szavatolja, hogy az adatkezelés mindenben a hatályos jogszabályi rendelkezések megtartásával történik. Az adatkezeléssel kapcsolatos jogokat és a jogorvoslati lehetőség szabályait az információs önrendelkezési jogról és az információszabadságról szóló 2011. évi CXII. törvény (a továbbiakban: Info.tv.) tartalmazza, amely szerint a Játékos kérheti személyes adatainak helyesbítését, törlését, valamint azok kezeléséről szóló tájékoztatást, továbbá jogorvoslatért bírósághoz fordulhat. Azok a Beküldők, akik töröltetni vagy módosítani kívánják adataikat az adatbázisban, ezt bármikor, korlátozás és indokolás nélkül megtehetik a rendelkezésre álló felületen, vagy Szervező részére megküldött emailben (info@magyarokegyhelyen.hu) postai levélben, mindkét esetben feltüntetve, hogy az üzenet/levél tárgya: *Csodaszarvas Program,* adattörlés. A résztvevő tudomásul veszi, hogy ha adatait törölteti, egyben a feltöltött anyagok is törlésre kerülnek.

A Szervező szavatolja továbbá, hogy a Kutatás és közvetlen üzletszerzés célját szolgáló név- és lakcímadatok kezeléséről szóló 1995. évi CXIX. törvényben foglalt valamennyi kötelezettségnek eleget tesz.

A résztvevőt megilleti a személyes adatai kezelése elleni tiltakozás joga is. A Szervező a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja.

A Játékos az Info.tv. valamint a Polgári Törvénykönyvalapján bíróság előtt érvényesítheti jogait, vagy a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c.; www.naih.hu) fordulhat.

**A Szervező a jelen Játékszabály szerinti adatkezelést Nemzeti Adatvédelmi és Információszabadság Hatósághoz bejelentette.**